બાયોલોજીકલ ઐતિહાસિક કાળક્રમમાં પુરુષ સ્ત્રી બંનેએ વિકાસ કર્યો છે પરંતુ એવું મનાય છે કે સ્ત્રીની પાસે પ્રજનનની પ્રાકૃતિક અને સમૂહ સમાજ દ્વારા આપેલી પારિવારિક જવાબદારીઓ હતી એટલે પુરુષોના મુકાબલે ભૌતિક દોડમાં પાછળ રહી ગઈ તેનો વિકાસ પુરુષના મુકાબલે થોડો થયો એવું માનવામાં આવ્યું પણ પરિવારોનો વિકાસ થયો તેમાં સ્ત્રીની ભૂમિકા અવગણવામાં આવી વિકાસની વાત સામાજિકતા રાષ્ટ્રીયતા આંતર રાષ્ટ્રીયતા પર જોડાયેલી હોવા છતાં તેને માત્ર પુરુષોના વિકાસ સાથે જોડવામાં આવી. સ્ત્રી ઘરમાં હોવાથી તેના પર ધ્યાન આપવામાં ના આવ્યું અને બાહર પુરુષનું આધિપત્ય હોવાથી માની લેવામાં આવ્યું કે ઘર અને સ્ત્રી પર પુરુષનો જ અધિકાર છે સ્ત્રીનું સર્વસ્વ પુરુષ જ છે. આ રીતે સ્ત્રીના ચરિત્રની દોરીસંચાર પુરુષના હાથમાં આવી ગયો અને તેના બાહુબળથી ચાલતો સમાજ પણ એ જ અપેક્ષા કરવા લાગ્યો એવામાં બકૌલ સિમોન ધ બોઉંઆરનું કથન સાચું સાબિત થાય છે કે સ્ત્રી જન્મતી નથી તેને બનાવવામાં આવે છે બહાર જ નહી ઘર માટે નિયમ કાયદા તેના અચાર વિચાર ને આજે પણ ચકાસાઈ રહ્યા છે.પ્રકૃતિની રીતે સ્ત્રી શારીરિકરૂપમાં પુરુષથી જુદી છે પણ આ ભિન્નતા એટલી મોટી બનાવી દેવાઈ કે કાળક્રમે શરીર જ સ્ત્રી ની મુખ્ય ઓળખ બની ગઈ એ આજે પણ છે એના પરિણામે પુરુષ કરતા સ્ત્રી કેન્દ્રિત બજાર વિકસ્યા જેણે સ્ત્રીને સ્ત્રી બનાવી રાખવાની મોટી ભૂમિકા ભજવી અને અત્યારે પણ એ ચાલુ જ છે.